CELEX: 62020CN0340
Language: da
Date: 2020-07-24 00:00:00
Title: Sag C-340/20: Anmodning om præjudiciel afgørelse indgivet af Cour de cassation (Frankrig) den 24. juli 2020 — Bank Sepah mod Overseas Financial Limited og Oaktree Finance Limited

12.10.2020   
            
            
               DA
            
            
               Den Europæiske Unions Tidende
            
            
               C 339/4
            
         
      Anmodning om præjudiciel afgørelse indgivet af Cour de cassation (Frankrig) den 24. juli 2020 — Bank Sepah mod Overseas Financial Limited og Oaktree Finance Limited
      (Sag C-340/20)
      (2020/C 339/05)
      Processprog: fransk
      
         Den forelæggende ret
      
      Cour de cassation
      
         Parter i hovedsagen
      
      
         Sagsøger: Bank Sepah
      
         Sagsøgte: Overseas Financial Limited og Oaktree Finance Limited
      
         Den anden part: Procureur général près la Cour de cassation
      
         Præjudicielle spørgsmål
      
      
                  1)
               
               
                  Skal artikel 1, litra h) og j), og artikel 7, stk. 1, i forordning nr. 423/2007 (1) (EF), artikel 1, litra i) og h), og artikel 16, stk. 1, i forordning (EU) nr. 961/2010 (2) samt artikel 1, litra k) og j), og artikel 23, stk. 1. i forordning (EU) nr. 267/2012 (3) fortolkes således, at disse bestemmelser er til hinder for, at der uden forudgående tilladelse fra den kompetente nationale myndighed iværksættes en foranstaltning uden tillæggende virkning, såsom retslig sikkerhedsstillelse eller en sikringsforanstaltning som fastsat i den franske lov om civilretlige fuldbyrdelsesprocedurer, på indefrosne aktiver?
               
            
                  2)
               
               
                  Er den omstændighed, at grundlaget for den fordring, som skal inddrives hos den person eller enhed, hvis aktiver indefryses, er et andet end Irans nukleare aktiviteter og aktiviteter vedrørende ballistiske missiler, og som ligger forud for De Forenede Nationers Sikkerhedsråds resolution 1737 (2006) af 23. december 2006, relevant med henblik på besvarelsen af det første spørgsmål?
               
            
         (1)  Rådets forordning (EF) nr. 423/2007 af 19. april 2007 om restriktive foranstaltninger over for Iran (EUT 2007, L 103, s. 1).
      
         (2)  Rådets forordning (EU) nr. 961/2010 af 25. oktober 2010 om restriktive foranstaltninger over for Iran og om ophævelse af forordning (EU) nr. 423/2007 (EUT 2010, L 281, s. 1).
      
         (3)  Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (EUT 2012, L 88, s. 1).